Prokurátor zastaví trestné stíhanie, ak a) je dostatočne odôvodnený záver, že sa nestal skutok, pre ktorý sa vedie trestné stíhanie, b) je dostatočne odôvodnený záver, že tento skutok nie je trestným činom a nie je dôvod na postúpenie veci, c) je dostatočne odôvodnený záver, že skutok nespáchal obvinený, d) je trestné stíhanie neprípustné podľa § 9, e) obvinený nebol v čase činu pre nepríčetnosť trestne zodpovedný, f) obvinený mladistvý, ktorý v čase činu neprekročil pätnásty rok veku, nedosiahol takú úroveň rozumovej a mravnej vyspelosti, aby mohol rozpoznať jeho protiprávnosť alebo ovládať svoje konanie, g) sa schváli zmier medzi obvineným a poškodeným, alebo h) zanikla trestnosť činu. (§ 215 ods. 1 zákona č. 301/2005 Z. z. trestný poriadok) Policajt je oprávnený zastaviť trestné stíhanie len v prípade, ak nebolo vznesené obvinenie, teda v prípade začatia trestného stíhania. V súdnom konaní sa rozsah dôvodov pre zastavenie trestného stíhania zužuje (§ 281 Trestného poriadku). V súdnom konaní môže zastaviť trestné stíhanie len súd. Zastavenie trestného stíhania môže byť ako obligatórne zastavenie trestného stíhania (§ 215 ods. 1 a § 281 ods. 1 Trestného poriadku) alebo fakultatívne (§ 215 ods. 2 a 3 Trestného poriadku, § 281 ods. 2 Trestného poriadku).
Pri neakceptovaní návrhu policajta na spôsob ukončenia prípravného konania (napr. návrhu na podanie obžaloby, na zastavenie trestného stíhania voči obvinenému a pod.) môže prokurátor trestnú vec vrátiť na doplnenie vyšetrovania lebo skráteného vyšetrovania.
Čentéš, J. a kol.: Trestné právo procesné. Osobitná časť. II. vydanie. Šamorín: Heuréka 2022.
[[Term:rozhodnutie|rozhodnutie]], na základe ktorého v [[Term:trestné konanie|trestnom konaní]] postupuje [[Term:policajt|policajt]], [[Term:prokurátor|prokurátor]] alebo [[Term:súd|súd]], ak nastanú skutočnosti taxatívne uvedené v [[Term:trestný poriadok|Trestnom poriadku]] a v trestnom stíhaní sa ďalej nepokračuje
PODĽA: Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007.
podmienečné zastavenie trestného stíhania